Modificació de la configuració dels usuaris genèrics

De tant en tant caldrà introduir modificacions a la configuració dels usuaris genèrics que es fa servir al sistema informàtic de l'escola. Aquest procés consta de quatre fases:

FASE 1

Modificació de la configuració pròpiament dita

FASE 2

Còpia de la configuració modificada a la carpeta del servidor, on les estacions recuperen la modificació dels usuaris genèrics

FASE 3

Còpia de la configuració salvada al servidor i replicació als clients

FASE 4

Actualització de la configuració dels usuaris genèrics de cada client

Procés de modificació de la configuració

En un client de la xarxa, iniciar una sessió per al prototipus d'usuaris que es vol modificar (argo_super o prof_super).

Fer els canvis necessaris en la configuració de l'usuari.

Tancar la sessió de l'usuari que s'ha modificat.

Iniciar una sessió amb l'usuari habitual al sistema (no ha de ser ni argo_super, ni prof_super).

Obrir un terminal i accedir per ssh al servidor

Accedir a la carpeta procedimentsSH on tenim els programes amb les rutines per aquest procés.

Executar el programa SalvaHomeGeneric

Exemple de codi per fer aquestes operacions

ssh root@192.168.0.100
cd /root/procedimentsSH
./SalvaHomeGeneric.sh argo_super skel-ubuntu_10.10.Alumne
./SalvaHomeGeneric.sh prof_super skel-ubuntu_10.10.Professorat

Actualització immediata de la configuració dels usuaris genèrics

El sistema informàtic del centre està programat per fer una actualització automatitzada de les configuracions dels usuaris genèrics.
Malgrat això, si fos necessària una actualització immediata de la configuració d'aquests usuaris, cal efectuar els següents passos.

Iniciar una sessió com administrador a la màquina que es vol actualitzar.

Accedir a la carpeta que conté els procediments per aquestes operacions /root/procedimentsSH.

Executar els procediments: ActualitzaHomeGeneric.sh i RestauraHome.sh

ssh root@192.168.0.xxx
cd /root/procedimentsSH
./ActualitzaHomeGeneric.sh
./RestauraHome.sh